**Upozornenie**

Na základe odporúčania ministerstva školstva a  zriaďovateľa,

 sa ZŠ Ulica pohraničná otvára od 1.júna 2020 pre prvý až piaty ročník.

**Pokyny pre žiakov a rodičov**

Každý žiak prechádza ranným zdravotným filtrom, kde absolvuje ranné meranie teploty bezdotykovým teplomerom a dezinfekciu rúk pri vstupe do základnej školy. Zákonný zástupca zodpovedá za dodržiavanie hygienicko-epidemiologických opatrení pri príchode žiaka do základnej školy a pri odchode žiaka zo základnej školy (nosenie rúšok, dodržiavanie odstupov, dezinfekcia rúk). Zabezpečí pre svoje dieťa každý deň dve rúška a papierové jednorazové vreckovky. **Zákonný zástupca pri prvom nástupe žiaka do základnej školy, alebo po každom prerušení dochádzky žiaka do základnej školy v trvaní viac ako tri dni odovzdá písomné vyhlásenie o tom, že žiak neprejavuje príznaky prenosného ochorenia a nemá nariadené karanténne opatrenie (príloha).** V prípade, že u dieťaťa je podozrenie alebo potvrdené ochorenie na COVID\_19, bezodkladne o tejto situácii informuje príslušného vyučujúceho a riaditeľa školy. Povinnosťou zákonného zástupcu je aj bezodkladne nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je dieťa zo školy vylúčené. Pri ceste do školy sa sprevádzajúce osoby a žiaci riadia opatreniami ÚVZ SR a pokynmi RÚVZ. Sprevádzajúce osoby sa vo vnútorných priestoroch školy nepohybujú. Žiak si odchádza umyť ruky bežným spôsobom, ktorý je v súlade s aktuálnymi hygienicko – epidemiologickými nariadeniami. Žiak nosí rúško všade vo vnútorných priestoroch základnej školy, okrem svojej skupiny v interných a externých priestoroch školy, kde prebieha výchovno - vzdelávací proces.

**Prevádzka a vnútorný režim školy na jún 2020**

Prevádzka školy od 7.30 do 16.30 ( ranná družina sa ruší ).

Vstup do budovy a ranný filter pre prvý, druhý a piaty ročník bude cez hlavný vchod (malá zelená brána).

Vstup do budovy a ranný filter pre tretí a štvrtý ročník bude cez vedľajší vchod (veľká hnedá brána ).

Zákonný zástupca dieťaťa nevchádza do budovy, ale počká na vykonanie ranného filtra.

Prosíme dodržiavať dvojmetrové rozostupy.

Vyučovanie – časový harmonogram pre prvý stupeň

 1. hodina 8.00 – 8.40

2. hodina 9.00 – 9.40

3. hodina 10.00 – 10.40

4. hodina 11.00 – 11. 30

Vyučovanie – časový harmonogram pre piaty ročník

1. hodina 8.00 – 8.40

2. hodina 9.00 – 9.40

3. hodina 10.00 – 10.40

4. hodina 11.00 – 11. 40

5.hodina 11.45 – 12.00

V triede počas vyučovania len jeden učiteľ a po vyučovaní jedna vychovávateľka. ŠKD pre piaty ročník z personálnych a organizačných dôvodov sa ruší.

Počas vyučovania sa neprítomní žiaci pripájajú na online vzdelávanie. Úlohy sa budú naďalej zadávať na Edupage. Využívanie priestorov školského dvora, okolia školy, podľa harmonogramu ( nepremiešanie skupín).

Stravovanie žiakov bude prebiehať od 11.00 do 13,50 podľa upraveného harmonogramu.

 Pri odovzdávaní žiakov z ŠKD rodič zavolá vychovávateľke a pomocný dozor odprevadí a odovzdá žiaka rodičovi. Prosíme rodičov o trpezlivosť.